ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670035033 

ขอความช่วยเหลือกรณีได้รับความเดือดร้อนจากการสัญจรของรถบรรทุกพ่วงขนดิน บริเวณ ซอยเอกชัย 69 แขวงบางบอน เขตบางบอน กรุงเทพมหานคร จุดสังเกต ตั้งแต่ต้นซอยฯ จะมีการสัญจรมุ่งหน้าไปยังท้ายซอยฯ บริเวณท้ายซอยฯ จะเป็นโรงงานผสมคอนกรีต (ผู้ร้องไม่ทราบชื่อ) ตั้งอยู่ด้านหลังห้างสรรพสินค้าเซ็นทรัล พระราม 2  เนื่องจากผู้ร้องแจ้งว่าในพื้นที่ดังกล่าว มีรถบรรทุกพ่วงซึ่งมีลักษณะเป็น 2 พ่วง สำหรับใช้ขนหิน ดิน ทราย จำนวนมากกว่าสิบคัน มักจะสัญจรผ่านไปมาบ่อยครั้ง ตั้งแต่เวลาประมาณ 10.00 - 19.00 น. ของทุกวัน เฉลี่ยแล้วรถจะสัญจรผ่านทุกๆ  10 นาที โดยการสัญจรของรถฯ สร้างความเดือดร้อนให้แก่ประชาชนที่อาศัยอยู่บริเวณกล่าวหลายด้าน เช่น 1. บรรทุกน้ำหนักเกินตามที่กฎหมายกำหนด ทำให้เมื่อสัญจรผ่านหน้าบ้าน ประชาชนจะรู้สึกถึงแรงสั่นสะเทือน 2. รถไม่คลุมผ้าใบกันวัสดุตกหล่น ทำให้เศษหิน ดิน ทราย ตกหล่นตามท้องถนนตลอดเส้นทาง โดยเฉพาะช่วงฝนตก เศษหิน ดิน ทราย จะไหลลงมาจากรถ ทำให้มีสภาพเลอะเทอะบนถนน 3. ภายในซอยมีอาคารพาณิชย์เก่าหลายแห่ง หากรถฯ สัญจรผ่านบ่อยครั้งเข้าเป็นระยะเวลานาน ผู้ร้องเกรงว่าจะส่งผลทำให้อาคารถล่มลงมา ทำให้ได้รับความเสียหายได้ 4. ภายในซอยมีขนานแคบและเล็ก ไม่เหมาะกับการให้รถบรรทุกขนาดใหญ่สัญจร เพราะเสี่ยงจะเกิดอุบัติเหตุเป็นอย่างมาก ซึ่งก่อนหน้านี้ผู้ร้องทราบมาว่า เคยมีประชาชนที่เดินทางเท้าถูกรถบรรทุกพ่วงชนเสียชีวิต หรือ รถบรรทุกพ่วงขับไปเกี่ยวสายไฟฟ้า จนทำให้เสาไฟฟ้าโคนล้มลงมา หรือ รถบรรทุกพ่วงสัญจรผ่านบ่อยจนเกินไปจนทำให้ท่อน้ำประปาแตก เป็นต้น ซึ่งปัญหาดังกล่าวยังไม่มีส่วนงานใดเข้ามาดำเนินการแก้ไขปัญหา โดยผู้ร้องทราบมาว่าผู้ประกอบการโรงงานผสมคอนกรีตดังกล่าว มีเส้นสายกับหน่วยงานในพื้นที่ ผู้ร้องประสบปัญหามาเป็นระยะเวลามากกว่า 1 ปี เบื้องต้นผู้ร้องเคยติดต่อแจ้งเรื่องไปยังสำนักงานเขตบางบอน ,  สถานีตำรวจนครบาลบางบอน , สภาผู้แทนราษฎรในพื้นที่ , ศูนย์รับแจ้งทุกข์กรุงเทพมหานคร หมายเลขสายด่วน 1555 , กรมการขนส่งทางบก แต่เจ้าหน้าที่ของกรมการขนส่งทางบก ได้แจ้งว่า ไม่สามารถชั่งน้ำหนักรถได้ ต้องแจ้งกับทางสำนักงานเขตในพื้นที่ และ ล่าสุดวันที่ 04 กันยายน 2567 เวลาประมาณ 09.00 น. ผู้ร้องประสบปัญหาอีกครั้ง จึงติดต่อไปเจ้าหน้าที่เทศกิจ ของสำนักงานเขตบางบอน แต่เรื่องก็เงียบ ไม่มีเจ้าหน้าที่เข้ามาดำเนินการตรวจสอบ ประกอบกับก่อนหน้านี้ เคยมีการนัดประชุมเพื่อหาแนวทางแก้ไขปัญหามาแล้ว โดยผู้เข้าร่วมประกอบด้วย ผู้อำนวยการสำนักงานเขตบางบอน , เจ้าหน้าที่ตำรวจจราจรของสถานีตำรวจนครบาลบางบอน , สภาผู้แทนราษฎรในพื้นที่ , ประชาชนที่เป็นผู้เสียหาย , ร่วมทั้งผู้ประกอบการของโรงงานผสมคอนกรีตดังกล่าว ก็เข้าร่วมด้วยเช่นกัน ซึ่งเจ้าหน้าที่ทั้งหมดรับทราบเรื่องเรียบร้อยแล้ว แต่เมื่อเวลาผ่านไปเรื่องก็เงียบเช่นเดิม อีกทั้งผู้ร้องแจ้งว่าซอยเอกชัย 69 มีถนน จำนวน 2 ช่องทางจราจร (เลนสวนทางกัน) ภายในซอยฯ มีสะพานขนาดเล็ก สภาพไม่แข็งแรง สามารถรับน้ำหนักเต็มที่ได้เพียงรถยนต์ส่วนบุคคลเท่านั้น ซึ่งก่อนหน้านี้รถบรรทุกพ่วงมักจะสัญจรผ่านไปมาที่ซอยใกล้เคียง บริเวณซอยนพรัตน์ สัญจรผ่านบ่อยจนคอสะพานหัก จึงมีการเปลี่ยนมาวิ่งภายใน ซอยเอกชัย 69 ซึ่งหากสะพานภายในซอยเอกชัย 69 ชำรุดไปด้วยอีก ก็จะเกิดปัญหาวงกว้างอีก และอาจเกิดอุบัติเหตุทางรถ จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว โดยผู้ร้องแนะนำให้เข้าไปตรวจสอบวันพุธ และวันพฤหัสบดี ในช่วงเวลา 10.00 - 19.00 น. เพราะเป็นช่วงเวลาที่ประชาชนได้รับความเดือดร้อนหนักที่สุด เพื่อบรรเทาความเดือดร้อนให้แก่ประชาชนต่อไป 
 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata